# Produktkontrolloven – Mal – Helseskade

[Navn] [Sted, dato]  
[Adresse]  
[Epost-adresse]  
  
[Navn på forhandler/produsent/importør]   
[Adresse til forhandler/produsent/importør]  
  
**Forespørsel om informasjon om innholdsstoffer i [navn på produkt]**

Jeg ønsker med dette å benytte meg av retten til informasjon om produktet slik denne er nedfelt i produktkontrolloven § 10. Jeg etterspør informasjon om hvorvidt dette produktet inneholder komponenter eller har egenskaper som kan medføre helseskade, hvilke komponenter eller egenskaper dette er, og hvordan jeg eventuelt må håndtere produktet for å unngå dette.

Med produktet menes i denne sammenheng også råvare, hjelpestoff og halvfabrikat, i tillegg til ferdig vare av ethvert slag. I følge loven kan jeg kreve slik informasjon fra produsent, importør, bearbeider eller omsetter av produktet. Den som produserer eller innfører produktet plikter å skaffe seg slik kunnskap som er nødvendig for å vurdere om det kan medføre helseskade. Informasjonen skal alltid kunne gis til etterfølgende salgsledd. Jeg ber derfor om at dere innhenter informasjonen fra foregående salgsledd dersom dette er nødvendig for å besvare denne forespørselen.

Reglene om saksbehandling for denne type henvendelse finnes i miljøinformasjonsloven § 18. I følge denne har dere rett til å utlevere informasjonen jeg ber om i den formen dere anser hensiktsmessig, men den skal være dekkende og forståelig. Den skal utleveres snarest mulig og senest innen en måned etter at dette kravet er mottatt.

Dersom mengden av informasjon eller informasjonens karakter gjør det uforholdsmessig byrdefullt for dere å utlevere den innen en måned, skal den senest være kommet fram til meg innen to måneder. Det skal da snarest mulig, og senest innen en måned etter at kravet er mottatt, informeres om årsaken til forlengelsen og om når en avgjørelse kan ventes å foreligge. Foreløpig svar kan bare unnlates dersom det anses åpenbart unødvendig.

Dersom dere velger å avslå forespørselen må dere vise til bestemmelsen som dere mener gir grunnlag for avslag, opplyse om adgang og frist for å kreve nærmere begrunnelse, og om klageadgang og klagefrist. I et slikt tilfelle forbeholder jeg meg retten til å eventuelt påklage avslaget til Klagenemnda for miljøinformasjon iht. miljøinformasjonsloven § 19.

Jeg takker på forhånd for svar, og ser frem til å høre fra dere.

Med vennlig hilsen  
[Navn]